Ramminn er þó sjaldnast að sýna „ að öllu leyti rétt svæði “ , en hann sýnir oft í raun aðeins of stórt svæði miðað við það sem verið er að skrá , þar sem ekki er mögulegt að snúa honum . Það eru því ekki gefin upp nákvæm hornhnit , sem myndi leiða til þess að taka þyrfti fram flóknari staðsetningarhnit ( sem gæfi hins vegar réttari ramma ) . Þessi afmörkun á rammanum miðað við lengdar - og breiddarbauga gerir það hins vegar að verkum að mjög stór svæði sem gögn eða kort þekja ekki geta fallið innan rammans . Það á til dæmis við um afmörkun margra gagnasetta með óreglulegum mörkum . Sem dæmi um slíkt má nefna landupplýsingagögn af stjórnsýslusvæðum . Þá má jafnframt velja á milli átta mismunandi grunnkorta . Þegar búið er að afrita hnitin eru þau „ límd “ inn í skrár þar sem hægt er að nota þau síðar og gera leitarbær . Í nýjum alþjóðlegum skráningarreglum fyrir bókasöfn RDA ( Resource Description and Access ) sem koma í stað eldri skráningarreglna AACR 2 , hefur verið fjallað sérstaklega um kortagögn og í ritinu „ RDA – Resource description & access and cartographic resources “ er farið sérstaklega yfir reglurnar um kortaskráningu í smáatriðum . Í kortaskráningarhluta reglnanna er gert ráð fyrir skráningu landræns ramma fyrir kortaskrár bókasafna . Skrár Landsbókasafns hafa hingað til ekki haft slíkar upplýsingar , en nú verður væntanlega breyting á með hinum nýju reglum sem tekið hafa gildi hér á landi eins og í öðrum löndum . Þeir alþjóðlegu aðilar sem standa að innleiðingu reglnanna fyrir kortagögn hafa mælt með að nota nethugbúnað Klokan í þessum tilgangi . Orkustofnun hefur um nokkurt skeið notað þennan þátt í skráningu upplýsinga um landfræðilega afmörkun sinna gagnasafna og sett í lýsigagnagrunn á vegum stofnunarinnar .